**Razvoj kompetenc zaprtih oseb**

**Sklad**: ESS+

**Cilj politike**: CP 4: Bolj socialna in vključujoča Evropa za izvajanje evropskega stebra socialnih pravic.

**Prednostna naloga**: PN7 dolgotrajna oskrba in zdravje ter socialna vključenost.

**Specifični cilj**: ESO4.12. Spodbujanje socialnega vključevanja oseb, izpostavljenih tveganju revščine ali socialni izključenosti, vključno z najbolj ogroženimi osebami in otroki (ESS+).

**Trajanje projekta**: 2.12.2024 – 31.12.2029

**Vrednost projekta**: 4.478.765,00 EUR (od tega podpora Evropske unije 3.129.313,11 EUR in nacionalni javni prispevek iz državnega proračuna 1.349.451,89 EUR.

**Opis projekta:**

Namen operacije je širitev nabora programov in uporabnikov usposabljanj za delo, delovnih terapij in specialnih obravnav za vključevanje zaprtih oseb z omejitvami za aktivno vključevanje v družbo. To se bo zagotavljalo s prilagojeno in bolj frekventno delovno terapijo, s katero se bo zaprtim osebam omogočilo postopno, ciljno usmerjeno, individualno prilagajanje delovnemu okolju, delovnim pogojem ter razvoj delovnih veščin, spretnosti, vzdržljivosti, kompetenc in resocializacijo ter vključevanje zaprtih oseb v delo, skladno z zakonskimi in internimi akti, ki določajo način zaposlovanja zaprtih oseb med prestajanjem kazni zapora.

Cilj operacije je omogočiti zaprtim osebam, med katere se uvrščajo tudi mladoletniki z izrečenim vzgojnim ukrepom oddaje v prevzgojni dom, da že med prestajanjem kazni dosežejo spremembe v stališčih in vedenju, da razvijejo socialne veščine in delovne kompetence in tako posledično izboljšajo svojo socialno vključenost, da se bodo lahko po prestani kazni lažje uveljavili v družbi, vstopili na trg dela in se zaposlili, izboljšali svojo socialno mrežo, se opolnomočili in izboljšali kvaliteto življenja. Poleg tega operacija omogoča ciljnim skupinam operacije razvoj in nadgradnjo delovnih kompetenc, dvig ravni temeljnega znanja in usposobljenosti, ter s tem lažjo vrnitev v družbo po prestani kazni, izboljšanje samopodobe, humanizacijo in s tem odvrnitev od kriminalnih dejanj.